**Pkp. 6**

**Eelnõu nr. 5**

*lihthäälteenamus*

|  |
| --- |
| VIIMSI VALLAVOLIKOGU |
|  |
| **MÄÄRUS** |
|  |
|  |
| Viimsi |  19. juuni 2018 nr  |
|  |
|  |
| Hädaolukorra seadusest tulenevate ülesannete delegeerimine Viimsi Vallavalitsusele  |  |
|  |
|  |

Määrus kehtestatakse kohaliku omavalitsuse korralduse seaduse § 22 lõike 2 alusel.

§ 1. Delegeerida hädaolukorra seaduses § 37 lõikes 1 ja 2 nimetatud ülesannete täitmine Viimsi Vallavalitsusele.

§ 2. Viimsi Vallavalitsusel on õigus määrata haldusmenetluse seaduse § 8 lõike 2 alusel ametikohad, mida täitvate ametnike ülesandeks on käesoleva määruse §-is 1 nimetatud ülesannete täitmine.

|  |
| --- |
|  |
|  |
|  |
|  |
| Taavi Kotka |
| Vallavolikogu esimees |  |

Eelnõu esitaja: Viimsi Vallavalitsus

Eelnõu koostaja: Janek Murakas, abivallavanem

Kooskõlastanud:

|  |  |
| --- | --- |
| Janek Murakas | Kristi Tomingas |
| abivallavanem | vallasekretär |

**Seletuskiri**

**Viimsi Vallavolikogu otsuse eelnõu**

**“Hädaolukorra seadusest tulenevate**

**ülesannete delegeerimine” juurde**

Vallavolikogu otsuse eelnõu „**Hädaolukorra seadusest tulenevate ülesannete delegeerimine**“ eesmärgiks on delegeerida Viimsi Vallavalitsusele [hädaolukorra seaduse](https://www.riigiteataja.ee/akt/122052018004) § 37 lõikes 1 ja 2 loetletud ülesanded.

Vastavalt sellele täidab Viimsi Vallavalitsus järgmisi ülesandeid:

1) koordineerib elutähtsa teenuse toimepidevuse tagamist, arvestades elutähtsate teenuste ristsõltuvust;
2) nõustab elutähtsate teenuste osutajaid;
3) teeb järelevalvet elutähtsate teenuste toimepidevuse tagamise, sealhulgas elutähtsa teenuse katkestusi ennetavate meetmete rakendamise üle;
4) kinnitab elutähtsa teenuse osutaja toimepidevuse riskianalüüsi ja plaani;
5) juhib hädaolukorra lahendamist, koostab hädaolukorra lahendamise plaani ning korraldab riskikommunikatsiooni ja kriisireguleerimisõppusi;

6) kehtestab elutähtsa teenuse kirjelduse ja elutähtsa teenuse toimepidevuse nõuded.

Kuna tegemist on hädaolukordasid puudutavate küsimustega, mille puhul võib olla vajadus kiiresti ja operatiivselt reageerida, siis on hädaolukordade lahendamise huvides vajalik anda antud ülesanded vallavalitsuse täita.

Janek Murakas

abivallavanem